als_Latn dik_Latn sna_Latn
Rritet shitja e makinave në BE, kryeson VW Group
Tregu i makinave në BE është rritur fuqishëm në shtator. Në vendet e BE-së dhe EFTA-s, rreth 1.270.000 automjete janë regjistruar vitin e fundit, me një rritje prej 6.1 për qind më shumë se një vit më parë, deklaron ACEA.
Vendet me shitjet e konsiderueshme të makinave mbeten Britania e Madhe, Gjermania, Franca dhe Italia.
Në Angli, tregu u rrit me 5.6 për qind. Në Gjermani, shitjet u rritën 5.2 për qind, edhe pse nën mesataren. Më pak shitjet u rritën në Itali me vetëm 3.3 për qind, ndërsa rritjen më të dukshme e kishte Spanja me 26.2 për qind, ndjekur nga Franca me 6.3 për qind.
Ndër prodhuesit gjerman vetëm BMW / Mini ka një rritje negative të shitjeve me minus 0.7 për qind, ndërsa Daimler Mercedes me plus 5.6 për qind dhe VW Group me 6.2 për qind, kryesisht në sajë të makinave VW që arritën rritjen 7.7 për qind dhe SEAT me 15.3 për qind. Gjithashtu, PSA (plus 9.9 për qind), Renault / Dacia (plus 10.3 për qind) dhe Grupit Fiat (plus 6.0 për qind). Opel arriti të përfitojë në mënyrë të konsiderueshme me 6.2 për qind edhe pse GM ishte me rritje negative.
Në SHBA, shitjet janë rritur me më shumë se 9 për qind në shtator. Nëntë muajt e parë u shitën 12.400.000 makina. Tregu i Kinës u rrit me mbi tetë për qind, pak më ngadalë se në muajt e mëparshëm, ku në nëntë muajt e parë të vitit u shitën 13.100.000 makina të reja, 13 për qind më shumë se në të njëjtën periudhë të 2013. Një rënie të theksuar kishte në tregun rus, ku janë regjistruar 5 herë më pak makina se në vitin e kaluar.
Në Shqipëri kompanitë koncesionare të shitjeve të makinave të reja, janë në pozitat e tyre më të dobëta ndonjëherë. Pak muaj më parë Shoqata e Distributorëve Zyrtarë të Makinave, i është drejtuar me një letër Ministrit të Ekonomisë dhe Zhvillimit, Arben Ahmetaj, rreth çështjeve, sipas tyre, problematike që lidhen me tregtimin e makinave. Në këtë letër bëhet e ditur se penalizohet tregu formal i makinave. Ne vendin tonë janë mbi 16 shoqëri konçesionare, të markave dhe të tipeve më të njohura të mjeteve të transportit, me rreth 100 sallone automjetesh. Pritet që muajt e ardhshëm të ketë ndryshime të rëndësishme për ligjin e importit të makinave të përdorura, por në kushtet ku ndodhet ekonomia shqiptare, me një fuqi të ulët blerëse në shifra rekord, masat ndaj importuesve të automjeteve të përdorura nuk mund të jenë të ashpra.
është lexuar 588 herë (2 herë sot)
als_Latn als_Latn als_Latn als_Latn als_Latn als_Latn als_Latn als_Latn